Aled Lewis Evans

Bardd ac awdur yn Gymraeg a Saesneg yw Aled Lewis Evans. Ganwyd ym Machynlleth, a magwyd yn Abermaw. Cafodd ei addysg yn Ysgol Morgan Llwyd, Wrecsam ac ym Mhrifysgol Bangor. Cyhoeddwyd Tonnau, ei gasgliad cyntaf o gerddi, gan Barddas ym 1989.

Bu'n darlledu am ddeng mlynedd ar radio lleol Sain y Gororau yn Saesneg ac yn Gymraeg, ac am bum mlynedd roedd yn gynhyrchydd a chyflwynydd llawn amser. Bu'n athro Saesneg, Cymraeg a Ffrangeg yn Ysgol Morgan Llwyd, ble roedd yn gyfrifol am Astudiaethau'r Cyfryngau, a drama yno. Gwobrwywyd ef dairgwaith yn yr Eisteddfod Genedlaethol: ym 1991 am ei Gyfrol o Gerddi i Bobl Ifanc, ym 1998 am fonolog ac ym 1999 am flodeugerdd o gerddi addas i'r oedran 12-14. Mae'n ysgrifennydd Cymdeithas Owain Cyfeiliog, yn arwain sawl grŵp trafod, darllen ac ysgrifennu yn Wrecsam ac yng Nghaer ac yn dysgu cwrs am lenyddiaeth Cymru yn Yr Wyddgrug.

Daeth o’n weinidog i Gapel y Groes, Wrecsam a Chapel Heol St John, Caer ar 16 Techwedd 2019.

Llyfryddiaeth
 Adlais - Deunydd Defosiynol ar Gyfer y Flwyddyn Eglwysig (Cyhoeddiadau'r Gair, 2007)
 Amheus o Angylion (Cyhoeddiadau Barddas, 2011)
 Aur yn y Gwallt (Straeon Byrion) (Gwasg y Bwthyn, 2004)
  Bro Maelor, Cyfres Broydd Cymru (Gwasg Carreg Gwalch, 1996)
 Dim Angen Creu Teledu Yma (Cyhoeddiadau Barddas, 2006)
 Llanw'n Troi (Cyhoeddiadau Barddas, 2001)
 Mendio Gondola (Cyhoeddiadau Barddas, 1997)
 Rhwng Dau Lanw Medi (Gwasg Carreg Gwalch, 1994)
 Troeon: Llyfr Erchwyn Gwely, Myfyrdod ar Gyfer Bob Dydd o'r Flwyddyn (Cyhoeddiadau'r Gair, 1998)
 Y Caffi (Gwasg Pantycelyn, 2002)
 Llinynnau (Cyhoeddiadau Barddas, 2016)

Cyfeiriadau

Ffynonellau
 Llenyddiaeth Cymru 
 Blog Americymru 

Categori:Beirdd Cymraeg
Categori:Beirdd Saesneg o Gymru
Categori:Llenorion Cymraeg
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Pobl o Bowys
Categori:Pobl addysgwyd yn Ysgol Morgan Llwyd